Li L7

**Li L7** הוא רכב במרכב קרוסאובר היברידי נטען המשתמש בטכנולוגיית EREV , ומיוצר על ידי היצרנית הרכב הסינית לי אוטו. זהו הרכב הרביעי של החברה, והשלישי מסדרת L, סדרה של רכבי SUV חשמליים עם מנוע בנזין הפועל כמאריך טווח, הכוללת את ה־L9, L8 ו־L6.

## סקירה כללית
ה־Li L7 הוצג בספטמבר 2022, באותה תקופה כדגם הזול והקטן ביותר של החברה, תוך שהוא חולק את אותו בסיס גלגלים עם ה־Li L8 הארוך יותר. במהלך השקתו, ה־Li L7 היה זמין בשלוש גרסאות: Air, Pro ו־Max. מסירות הדגמים Pro ו־Max החלו ב־1 במרץ, בעוד משלוחי ה־L7 Air החלו בתחילת אפריל 2023.

ה־Li L7 נראה נמוך ומעוגל לעומת ה־Li L8 וה־Li L9. הוא מגיע עם גלגלים אופציונליים בקוטר 21 אינץ'.
קובץ:Li_L7,_Almaty_(P1180149).jpg|טקסט=Rear view (2023 model)| מבט מאחור (מודל 2023)
קובץ:Li_Auto_L7_005.jpg|טקסט=Interior| פנים הרכב
בדגמי ה־Pro, Max ו־Ultra מותקנת מערכת מתלי אוויר  בעלת חמישה גבהים מתכווננים ושלושה מצבי מתלה: נוחות, סטנדרט וספורט. לעומתם, דגם ה־Air, מגיע עם מערכת מתלים אקטיבית  עם בקרת שיכוך רציפה (CDC).

### פנים הרכב
בניגוד ל־L8 ול־L9, ה־Li L7 הוא רכב בעל שתי שורות וחמישה מושבים. הוא חולק את אותו עיצוב לוח מחוונים עם דגמים אחרים מסדרת L. הדגם מציע מרווח רגליים מרבי של 1,160 מ"מ ומרווח ראש של 985 מ"מ בשורת המושבים השנייה. מושב השורה השנייה כולל הדום חשמלי יחיד, כוונון חשמלי לזווית המשענת בטווח של 25 עד 40 מעלות, ומשענת יד מרכזית. הרכב מגיע עם אפשרות ל"מצב מיטה זוגית" על ידי הסרת משענות הראש והפעלת "מצב קמפינג".

תכונות סטנדרטיות בכל רמות הגימור כוללות גג פנורמי עם וילון חשמלי, מערכת מיזוג אוויר אחורית הנשלטת באופן עצמאי, חימום מושבים בכל חמשת המושבים, אוורור ועיסוי מושבים בארבעה מושבים (ללא המושב האמצעי מאחורה), ועשר כריות אוויר – כולל כריות אוויר צידיות למושבים האחוריים.

הדגמים L7 Air ו־L7 Pro מגיעים כסטנדרט עם מערכת הבידור לרכב SS Pro, המבוססת על שבב Qualcomm Snapdragon 8155, בעוד שהדגם L7 Max מצויד במערכת המתקדמת יותר SS Max, הכוללת שני שבבים מדגם Snapdragon 8155. המערכת עושה שימוש בשלושה מסכי LCD בגודל 15.7 אינץ' וברזולוציית 3K – שניים בחזית ואחד נוסף בתקרה (זמין רק בדגם L7 Max) – עם טכנולוגיות נגד השתקפות ואור כחול מופחת. בנוסף, כוללת המערכת 21 רמקולים, מגבר בהספק של 1,920 ואט, ומערכת שמע היקפית עם תמיכה ב־Dolby Atmos.

### עדכון 2024
ה־Li L7 קיבל עדכון במרץ 2024. רמות הגימור Air, Pro ו־Max הוחלפו בשמות החדשים: Pro, Max ו־Ultra. דגם ה־L7 Ultra קיבל סוללה גדולה יותר בקיבולת של 52.3 קוט"ש, שהעלתה את טווח הנסיעה החשמלית ל־240 ק"מ לפי תקן WLTC. מיקום לוחית הרישוי האחורית, שבדגם הישן היה בפגוש האחורי, הועבר לדלת תא המטען בעקבות משוב מלקוחות. דגם 2024 כולל גם מקרר מובנה ברכב, מערכת שמע משודרגת, מערכת עיסוי מושבים משופרת, ושדרוג שבב מערכת הבידור לשבב Snapdragon 8295P במקום ה־Snapdragon 8155 הקודם.
קובץ:Li_Auto_L7_2024_facelift_001.jpg|טקסט=2024 Li L7| Li L7 מודל 2024


### רענון 2025
העדכון לדגם Li L7 לשנת 2025 הוצג ב־8 במאי 2025, כאשר ההזמנות המוקדמות נפתחו באותו היום, והמסירות החלו בשבוע שלאחר מכן. השינוי המרכזי הוא במערכות הסיוע לנהג (ADAS): כל הדגמים צוידו בחיישן LiDAR חדש תוצרת ATL, שקטן ב־60% לעומת הדגם הקודם לשם הפחתת גרר, צריכת החשמל של המערכת פחתה ב־55%, והיא מסוגלת לזהות עצמים במרחק של עד 200 מטר.

על פי Li Auto, מערכת הבלימה האוטומטית מסוגלת כעת לבלום בהצלחה במקרה של תנועה עומדת גם בתנאי לילה חשוכים, במהירויות של עד 120 קמ"ש, בעוד שמערכת ההיגוי האוטומטית מסוגלת להימנע מהתנגשות בילד החוצה כביש חשוך כשהרכב נע במהירות של עד 130 קמ"ש.

מערכת המתלים האוויריים שודרגה ממבנה חד־תאי לדו־תאי, מה שאיפשר להקשיח את הקפיץ ב־30%. כתוצאה מכך חלה ירידה של 20% בזווית הגלגול של המרכב, וכן ירידה של 11% ו־26% בתנועת הצלילה וההתרוממות בהאצה ובלימה, בהתאמה. ציון "מבחן מוס"  (עקיפת מכשול פתאומית) השתפר גם הוא, עם מהירות מרבית של 79.47 קמ"ש. דגם ה־Max קיבל גם הוא את סוללת ה־52.3 קוט"ש שנמצאת בדגם האולטרה, מה שמותיר את ה־Pro כגרסה היחידה בייצור המשתמשת בסוללה הקטנה יותר של 42.8קוט"ש. החלק החיצוני של הרכב קיבל אפשרות צביעה חדשה בכחול־אפרפר, ופנים הרכב קיבל אפשרות לריפוד דו גוני בגווני חום ושחור.

## מערכת הנעה

Li L7 משתמש במערכת הארכת טווח חשמלית (EREV) המשלבת שני מנועים חשמליים להנעה בכל הגלגלים ומנוע בנזין בנפח 1.5 ליטר. מנוע הבנזין אינו מחובר ישירות לגלגלים, אלא משמש לטעינת הסוללה ולהארכת טווח הנסיעה. המערכת מפיקה הספק מרבי של 330 קילוואט (443 כוחות סוס), מומנט מרבי של 620 ניוטון מטר (63.2 קג"מ), ומאיצה מ־0 ל־100 קמ״ש בתוך 5.3 שניות.

## מכירות

## קישורים חיצוניים

## ביאורים

## הערות שוליים

קטגוריה:כלי רכב המיוצרים בסין
קטגוריה:דגמי מכוניות שהושקו ב-2022